Kardalapis vikšris

Kardalapis vikšris (Juncus ensifolius) – vikšrinių (Juncaceae) šeimos žolinių augalų rūšis. Natūraliai paplitusi Šiaurės Amerikoje, Japonijoje, Rusijos Tolimuosiuose Rytuose, dabar įveista daugelyje kraštų. 

Tai daugiametis žolinis augalas, siekiantis 20-60 cm aukštį. Lapai nedideli, susitelkę pažeme. Žiedynas nedidelis, tamsiai rudas, yra stiebo viršūnėje. Vaisius – smulki sėklų dėžutė. 

Kardalapis vikšris auga vandens telkinių pakrantėse. Dekoratyvus, tinkamas tvenkinių, kūdrų pakrančių apželdinimui, tačiau neprižiūrimas greitai plečiasi.

Kategorija:Vikšriniai
Kategorija:Dekoratyviniai augalai